Document ID: /roh_data/filtered/fineweb-2-filterrobots_roh.jsonl.gz/47686

Il monitur dal telefonin rumpa, ils chalzers èn isads, serranetgas na van betg pli – quantas giadas cumpran ins en ina tala situaziun insatge nov. Forsa, perquai ch'ins na sa betg, co pinar la chaussa u na chatta gist nagin che sa reparar l'urden, forsa er ord marschadetgna u perquai ch'ins vul adina il pli nov e modern.
Quant grev èsi insumma da chattar insatgi che reparescha. Nus avain fatg in gir atras la citad veglia da Cuira cun exempels concrets: in satgados, in telefonin, ina chadaina e chalzers. Il resultat datti da tadlar qua:
Profis fan lavur voluntara per reparar
Ina varianta per betg bittar davent rauba che po anc vegnir cumadada èn ils Repair Cafés. In tal datti er a Cuira: Ensemen cun profis repareschan scolars da la scola primara Lachen mintga segunda sonda dal mais apparats tecnics e velos. La proxima ga è il Repair Café sonda che vegn, ils 12 da settember.
Ina survista dals Repair Cafés en Svizra e tge ch'i dovra per sez instradar in tal, chattais Vus qua sut: